Astratt: Din hija r-raba' antifona f'ġieħ San Ġiljan li jien qed nikteb dwarha fl-annwal ta' dis-sena, u li jien qed nattribwixxieha lil Mro. Angelo Pullicino għal diversi raġunijiet kif ser nispjega aktar 'il quddiem. It-tliet antifoni l-oħra li s'issa tkellimt fid-dettal dwarhom kienu, it-tnejn ta' Dr. Paolo Nani, li huma: Antifona Beate Juliane tal-1847 (Lapsi 2012 pġ. 34-50), u dik tal-1893 (Lapsi 2013 pġ. 24-39 għall-ewwel parti u Lapsi 2014 pġ. 34-44 għat-tieni parti), u l-oħra ta' Mro. 58-68 għall-ewwel parti u Lapsi 2016 pġ. 80-93 għat-tieni parti). Kliem muftieħ: San Ġiljan, Knisja ta' Lapsi (San Ġiljan), Antifona, Tantum Ergo, Anġlu Pullicino (surmast), Għaqda Każini tal-Banda, Universitv of Malta Junior College, Soċjetà Mużikali 'Spinola' (San Ġiljan), Każin Banda 'San Ġiljan' (San Ġiljan). Bħala kompożitur, Mro. Angelo Pullicino ftit li xejn kiteb mużika sagra. Tneħħi xi innijiet popolari ddedikati lill-Madonna u xi qaddisin bħal mhuma San Ġiljan u Sant' Antnin (għal San Ġiljan), San Bert (għal Għargħur), San Girgor (għal Tas-Sliema), San Duminku (għal Belt Valletta), u San Koronatu (għan-Nadur), kulma għandna tiegħu hi biss din l-Antifona Beate Juliane, tliet Tantum Ergi, u bidu ta' dak li kellu jkun l-Innu Solenni lil San Ġiljan. Is-Surmast Angelo Pullicino jibqa' magħruf l-aktar għall-ħafna marċi brijużi sbieħ illi kiteb. Xogħlijiet oħra minn tiegħu jinkludu fost oħrajn, marċi sinfoniċi, oħrajn forma ta' innu, u xi tnejn oħra funebri. Pullicino bl-uniformi l-bajda Biex nifhmu aħjar kif setgħet twieldet dil-Antifona ta' Mro. Angelo 1931 fi żmien li kiteb l-antifona Pullicino rridu nieħdu ċ-ċirkustanzi li wassluh għaliha fil-persepettiva tagħhom. Ibda biex, Anġlu, kif kien komunement magħruf aħjar dak iż-żmien mal-Ġiljaniżi, kien għadu kif ġie appuntat biex jifforma banda ġdida meta missieru ddeċieda li jiġi bil-familja tiegħu joqgħod San Ġiljan għal ħabta tal-1926. B'hekk, Anġlu beda jiffranka milli joqgħod ġej u sejjer kull darba bil-mixi minn Birkirkara biex jagħti l-lezzjonijiet tal-banda. Il-familja Pullicino kienet sabet tikri dar fl-istess triq fejn kien hemm il-knisja ta' Lapsi li, sa dak iż-żmien kienet għadha dik parrokkjali. Ma setax jonqos għalhekk li, Anġlu jibda jiffrekwenta l-quddies u funzjonijiet oħra reliġjużi li kienu isiru f'din il-knisja ġara tiegħu. Meta daħlu fid-dar il-ġdida, missier Anġlu qattagħha li jixtrilu pjanu biex fuqu seta' jkompli javvanza fl-istudji tiegħu tal-pjanu u l-armonija li kien qed jieħu mingħand is-surmastrijiet Abdilla u Costa rispettivament. ' Mhux ta' b'xejn ukoll li, il-familja Pullicino kienu magħrufin mal-Karkariżi bħala 'Tat-Twajjeb' — il-ġenituri, kif kien id-dover u l-konvinzjoni tagħhom li jagħmlu, f'dawk iż-żmenijiet forsi aktar mil-lum, rabbew lill-uliedhom fl-għożża u l-biża' tal-Mulej. Minn perspettiva differenti, f'artiklu' li ċertu Spiru Tanti' kien kiteb fuq is- Surmast Angelo Pullicino, insiru nagħfu li sena minnhom — għalkemm ma jiftakarx liema sena kienet - ma kienx hemm organista fil-knisja (ta' Lapsi) u Dun Pawl (Galea)' kien ħajjar lis-surmast Pullicino biex jaħseb għall- mużika hu. Jidher li Anġlu kien aċċetta dil-istedina u Dun Pawl beda jgħallmu l-quddies u diversi kant li kien isir dak iż-żmien. Dan wassal biex għall-festa ta' San Ġiljan tax-Xitwa', Anġlu kien organizza orkestra żgħira u saret festa solenni kif jixraq u rnexxiet. Setgħet kienet allura dil-okkażjoni li wasslet lil Anġlu biex jikteb l-Antifona tiegħu. Dit-teorija tista' tkun imsaħħa wkoll minn dak li kien irrakkontali Luċjan, ħu Anġlu, f'żewġ intervisti separati li kont għamiltu fis-sajf tal-2002, meta qalli dawn il-preċiżi kelmiet: 'Meta kien hemm il-Kappillan Bonanno', Anġlu kien iġib orkestrina biex iddoqq l-antifona ta' San Ġiljan fil- knisja ta' Lapsi. (Ma kienx qalli liema waħda mill-antifoni kienet tindaqq, jekk kenitx ta' ħuh Anglu stess, ta' Nani, Vella jew xiħadd ieħor.) Dil-orkestrina kienet tkun magħmula minn flawt, klarinett, kornu, trumbun, vjolin, u vjolinċell' Dawn huma tista' tgħid l-istess strumenti li nsibu wkoll fl-Antifona ta' Mro. Fir-ritratt t'hawn fuq tidher il-Banda tad-Domus imwaqqfa fl-1926. Fih jidher is-surmast Angelo Pullicino, qed bilqiegħda fin-nofs ħdejn Dun Pawl Galea, u Spiru Tanti bl-ewfonju f'idu fil-filliera ta' wara nett, it-tieni wieħed mix-xellug. Fl-intervista l-oħra li kienet saritlu l-Ħamis 29 ta' Awwissu tal-istess sena, Luċjan kien qalli hekk: 'Fil-bidu tal-karriera tiegħu, Anġlu kellu mas-sitt jew tmien mużiċisti f'idejh, fosthom kurunetta u trumbun, li kienu jiġu mistednin biex idoqqu fil-karnivalijiet f'diversi teatri, bħal ngħidu aħna l-A/hambra fejn kienu jiġu organizzati l-balli tal-karnival. - 1 Ma tridx wisq għalhekk biex tinduna li, hawn qedin nitkellmu fuq bejn Firma ta' Spiru Tanti fuq waħda /: Wieħed u ieħor l-istess orkestrina li soltu Anġlu kien iqabbad meta mill-partitura għall-banda jkolli xi servizz, kemm fil-knisja kif ukoll barra minnha. Ta' min iżid jgħid ukoll, li għalkemm Luċjan kien ħafna iżgħar minn ħuh Anġlu, hu, flimkien ma' Spiru Tanti, kienu ikantaw fil-kor tal-knisja. Il-Knisja ta' Lapsi: Xieraq hawnhekk nagħti xi tagħrif mhux fit-tul dwar il-knisja ta' Lapsi. Dil- knisja li tinsab f'nofs telgħa wieqfa kienet twaqqfet c. 1588 u reġgħet inbniet mill-ġdid fl-1682. Wara erba' snin li ħadet it-titlu ta' viċi-parroċċa fl-1848, il-knisja reġgħet tkabbret minħabba li l- poplu Ġiljaniż beda jikber b'rata mgħaġġla. Dan ġara minħabba li, in-nies bdiet tiffrekwenta lil das- 2 L-artiklu fuq is-surmast Angelo Pullicino kien deher f'paġna 23 tal-Programm tal-Festa, djarju ta-Ċentinarju, u Annwal tal-Parroċċa tal-1991, fl-okkażjoni tal-100 sena mit-twaqqif tal-parroċċa ta' San Ġiljan. 3 Spiru Tanti (1910-1992) kien wieħed mill-ewlenin li ffurmaw il-Banda tad-Domus. Kien iħobb ħafna l-mużika u kellu wkoll vuċi sabiħa. Ħafna mit-tagħrif nafuh lilu għax kien iħobb jirrakkonta u jikteb fuq San Ġiljan. Kien ukoll dilettant kbir tal-festa. 1 Dun Pawl Galea (1899-1970) twieled in-Nadur, Għawdex minn Ġanni Galea u Maria, imwielda Meilak. Ġie ordnat saċerdot fl-1923, fl-Algiers. Malli ġie lura Malta sar kappillan tas-Sorijiet tal-Blue Sisters u dam magħhom għal 20 sena sħaħ. Fl-istess żmien ukoll, kien attiv ħafna fil-ħajja parrokkjali ta' San Ġiljan. Kien ukoll kappillan tal-Klarissi. Laħaq kappillan tal-Gżira bejn is-snin 1951 u 1966. Baqa' jgħin fil-parroċċa ta' San Ġiljan sa mewtu. $ Il-festa liturġika ta' San Ġiljan tiġi ċċelebrata fix-xitwa proprju fix-xahar ta' Jannar. 6 Dun Amabile Bonanno (1874-1942) kien ir-raba' kappillan tal-parroċċa ta' San Ġiljan. Hu ħadem ħafna għall- Ġiljaniżi fiż-żewġ Gwerer Dinjija. Fost l-għaqdiet li waqqaf insibu ċ-Circolo San Giuliano, fl-1923, u kien ħadem biex il-banda tad-Domus tingħaqad mal-Każin Banda San Ġiljan. Hu kien jemmen li post il-banda mhux fid-Domus, post ta' tagħlim nisrani, iżda f'każin soċjali. Il-kappillan Bonanno għadda minn ħafna żmenijiet koroh minħabba it-twemmin politiku tiegħu, speċjalment fl-aħħar tal-20ijiet. subborg mhux biss bħala villeġġjatura fix-xhur sħan tas-sajf, imma wkoll biex toqgħod hemm is- sena kollha. Saret parroċċa fl-1891 u b'hekk infirdet mill-matriċi ta' Birkirkara. Matul il-medda tas- snin il-knisja kisbet bosta opri rikki fosthom, kwadri ta' preġju bħalma hu dak ta' Raffaele Caruana' (1820-1886) li juri lil Kristu Tiela' s-Sema (1855), u l-istatwa titulari (1893), xogħol l-istatwarju Karlu Darmanin (1825-1909). Il-knisja minn barra hija mżejna b'koppla u kampnar wieħed fin-nofs li fih għandu qanpiena. Fuq ġewwa mbagħad, il-knisja għandha ħames artali. Il-knisja ta' Lapsi tissejjaħ il-qadima peress li nbniet oħra akbar u aktar moderna ftit 'l-isfel minnha fl-istess triq li ġġib l-istess isem u għaldaqstant, waqfet tiffunzjona bħala waħda parrokkjali. Fir-ritratti t'hawn taħt jidhru (xellug) il-Knisja l-antika ta' San Ġiljan, magħrufa popolarment 'Ta' Lapsi', u (lemin) l-altar tal-Axxenzjoni bil-kwadru ta' Raffaele Caruana. Folklor: B'rabta dejjem mal-festa ta' Lapsi - il-festa li tfakkar it-Tlugħ fis-Sema ta' Ġesu Kristu f'għeluq l-40 jum mill-qawmien tiegħu minn bejn l-imwiet - kienet id-drawwa fl-antik li, nhar il- festa, ħafna nies minn Tas-Sliema, Birkirkara u l-inħawi tiegħu kienet tinżel bi ħġarha lejn San Ġiljan biex tqatta' nofstanhar tiekol u tixrob l-inbid taħt il-loġoġ li kienu nbew fi żmien il-Kavallier Spinola għas-sajjieda quddiem il-palazz tiegħu, waqt li tfal u żgħażagħ kienu jinżlu jieħdu l-ewwel għawma friska fil-bajja ta' ġewwa. Tant kienet popolari did- drawwa li, għadha teżisti għanja speċjali tal-post: Għal Lapsi Sinjura Lieni l Ikla tajba bid-dundjan, l Il- kaless qiegħed jistenna / Ħalli jieħdok San Ġiljan. Bosta kienu dawk ukoll, li qabel ix-xalata kienu jinvistaw lil Ġest 7 Iben il-pittur Pietro Paolo Caurana (1749-1852) u twieled Ruma. Kien ritrattista aħjar minn pittur tal-arti sagra u l-personalità tas-suġġett kien joħroġha tajjeb. L-arti swietlu ħafna diżappunti u fl-aħħar telaq il-pittura u ħadem xogħol ta' disinjatur u perit mad-Dipartiment tax-Xogħlijiet Pubbliċi. $ Dal-kwadru jinsab fis-sagristija tal-knisja ta' Lapsi. 9 Isem komuni ħafna ġo Birkirkara peress li l-festa hemmhekk hi ta' Sta. Sagramentat jew jisimgħu l-quddiesa fil-knisja ta' Lapsi. Fir-ritratt t'hawn fuq, meħud fl-1881, jidhru l-loġoġ għad-dgħajjes aktarx mibnija minn, jew fi żmien, il-Gran Mastru Gregor Carafa (1680-90). Dal-arkati kienu mbagħad ingħataw lis-sajjieda bħala rigal fi żmien Fra Raffaele Spinola, prijur tal-Lombardija. Il-festa ta' Lapsi kienet iddaħħlet Malta żmien twil ilu mill-Kavallieri tal-Ordni. Huma kienu jiċċelebrawha billi jagħmlu festa kbira fuq il-baħar fil-Port il-Kbir fejn id-dgħajjes kienu jiżżejnu bil-bnadar, u bix-xtut jiżgħedu bin-nies tiekol, tixrob u tiċċaċċra għad-daqq tal-għana u għors ieħor fosthom, qbiż fil-baħar u l-famuż logħob tal-ġostra''. Il-bandla wkoll, bħala mezz ta' sport u divertiment, kienet popolari ferm fost it-tfal fi żmien li qedin insemmu għax bit-tbandil tagħha, dak li jkun iħossu jinqata' mill-art u jgħola 'l fuq, u dil-ħaġa kienet b'xi mod tissimbolizza t-tlugħ fis-sema ta' Kristu. Il-bandli kienu jsiru bil-ħbula marbuta fil-vojt ta' xi bieb, jew ma' xi żewġ siġriet bil-friegħi kbar bħal tal-ħarrub fl-għelieqi, jonkella fuq xi tavla poġġuta fuq ġebla biex tiġi turi daqs nofs tużżana tfal bniet u subien rekbin fuq tavla twila marbuta bil-ħbula minn trufha u mdendla ma' zokk oħxon ta' siġra. Il-partitura: Il-partitura tal-Antifona Beate Juliane attribwita lil Mro. Angelo Pullicino fil-fatt ma teżistix. Fl-arkivju privat tiegħi għandi madankollu żewġ settijiet differenti ta' partijiet tal-istess mużika li wieħed jista' faċilment jinseġ partitura minnhom: Sett nru 1) huwa tista' tgħid komplut u, tneħħi l-partijiet għall-orgni u l-vuċijiet, jinkludi fih sitt bċejjeċ qosra tal-mużika li kienu jindaqqu waqt il-quddiesa solenni ta' San Ġiljan, aktarx tax-Xitwa: (1) Tantum Ergo nru l-in Fa Maġġuri'; (2) Nomine Insignem; (3) Antifona Beate Juliane (Sib Maġġuri)'; (4) Innu Popolari San Ġiljan (Fa Maġġuri)'; (5) Tantum Ergo nru 2 in Re Maġġuri'; (6) Tantum Ergo nru 2 in Do Maġġuri' (l-istess wieħed bħal nru 5 imma ton 'l isfel.) (Fejn hemm immarkat bl-istilla ($) ifisser li huwa mill-pinna oriġinali ta' Mro. Sett nru 2) huwa mfarrad peress li m'hemmx il-partijiet kollha meħtieġa. Das-sett jinkludi ħames biċċiet tal-mużika u ma jinkludix l-Antifona ta' Pullicino. Jista' jkun għalhekk li, l-Antifona nkitbet xi żmien wara li s-Surmast kien beda jagħti servizzi fil-knisja ta' Lapsi. Intant, dan is-sett fih: (1) Tantum Ergo in Fa Maġġuri ($) — l-istess bħal dak nru 1 fis-sett l-ieħor; (2) Nomine Insignem; (3) Innu Popolari San Ġiljan (Fa Maġġuri)'; (4) O Salutaris Hostia (Mib Maġġuri); (5) Tantum Ergo in Sib Maġġuri (7) — li huwa differenti mit-tnejn l-oħra mhux biss għax it-tonalità hi differenti, imma wkoll, għax it-temp tiegħu huwa wieħed ordinarju ta' erba' kwarti kull battuta. (Ix-xogħlijiet li huma mmarkata bi stilla (€) huma oriġinali : ta' Mro. F'dawk li huma partijiet imbagħad, għax / (es fiteħ partitura ma teżistix, għandi biss għal dawn l-istrumenti li ġejjin: tA Partitura tal-Antifona għat-Tenur Wieħed jinnota li l-parti tal-klarinett u dik tal-kurunetta mhumiex trasposti. Jerġa', il-parti tal-klarinett għandha t-Tantum Ergo ta' nru (5) nieqes. Il-mużika tal- Antifona għal dawn l-istrument, tneħħi dik għall-kurunetta, qegħda madankollu miktuba fuq karta 10 1 ogħba li tintlagħab fuq il-baħar u li fiha jieħdu sehem irġiel u ġuvintur, u ġieli anke tfal u xebbiet. Il-logħba tikkonsisti billi jitilgħu jimxu fuq arblu midluk bix-xaħam, biex jippruvaw jaqbdu xi affarijiet, bħal bnadar u hekk, li jkunu mdendlin fit-tarf tiegħu. Ħafna drabi jkun hemm xi premjijiet x'jintrebħu għal min jirnexxilu jasal sat-tarf l-ieħor tal-arblu bla ma jiżloq għal ġol-baħar. ta' manuskritt għaliha. Il-parti tal-klarinett in Sib tibqa' bl-istess problema peress li mhix trasposta. Meta wieħed jiġi mbagħad biex jgħaqqad dal-partijiet sfużi mal-bqija ta' sett nru 2, tidħol il- kwestjoni ta' fejn trid tidħol dil-Antifona; f'dal-każ, wieħed jista', jekk irid, jimxi mal-istess ordni li għandna f'sett nru 1. U dejjem b'rabta ma' dil-mużika sagra mill-pinna ta' Mro. Angelo Pullicino, fil-kollezzjoni privata tiegħi nsibu wkoll żewġ partijiet għal vuċijiet għal Tenore f''' u Tenore rispettivament. Dal-partijiet jinkludu biss il-mużika għal (2) Nomine Insignem, (3) Antifona Beate Juliane, u (4) Innu Popolari San Ġiljan. Meta tarahom hekk, taħseb li l-kompożitur qagħad jikteb żewġ partijiet separati bl-istess noti fihom. Huwa minnu li fil-każ tal-ewwel żewġ bċejjeċ dawn għandhom l-istess noti. Imma, meta niġu għall-Antifona wieħed irid joqgħod attent għax, għalkemm jidhru li huma l-istess f'kollox, mhux hekk hu l-każ sa barra. Dan għaliex, kif ser naraw 'il quddiem, hemm partijiet fiha fejn il-vuċijiet, għalkemm it-tnejn huma Tenuri, iwieġbu 'l xulxin b'mod antifonali fejn il-waħda twieġeb 'il oħra skont newbitha bħalma nsibu fl-istil Gregorjan. Dit-teknika nsibuha ħafna fix- xogħlijiet Barokki ta' Bach u sħabu tal-istess perjodu meta jkun irid joħloq l-effett ta' diwi. Jekk wieħed jifli sewwa ż-żewġ partijiet isib li passaġġi simili huma mmarkati bin-notinil' biex juru fejn il-vuċi l-oħra jmissha tkanta. Jifdal biss nitkellmu fuq il-parti tal-orgni. Din fiha biss l-ewwel tliet bċejjeċ, i.e. (1) Tantum Ergo in Fa Maġġuri, (2) Nomine Insignem, u (3) Antifona Beate Juliane. Fil-parti tal-orgni wkoll, insibu (5) Tantum Ergo in Sib Maġġuri li qed f'sett nru 2. Il-mużika l-oħra tal-quddiesa jinsabu mxerrdin 'l hawn u 'l hinn kif fissirt qabel bħal fil- każ ta' (5) u (6) Tantum Ergo nru. 2, li kif għedna diġà, l- istess xogħol jeżisti f'ġix tonalitajiet differenti. Fil-każ ta' (4) Innu Popolari San Ġiljan ma naħsibx li kellu għalfejn joqgħod jerġa' joħroġ xi kopja oħra tiegħu peress li ġa kellu ħafna minnhom fil-pussess tiegħu. Skont mhu magħruf, Pullicino kellu, minbarra pjanu, orgni d-dar tiegħu u jista' jagħti l-każ li kien hu stess li kien idoqq l-orgni waqt il- quddiesa. Jista' jkun ukoll li, kien iqabbad 'il xiħadd ieħor biex hu ikun jista' jidderieġi l-orkestrina minflok. Il-parti nkitbet għal orgni ta' b'żewġ manwali u pedaliera fejn waqtiet, il-kitba mhix daqstant abbli. Jerġa', ir-ritmu mhux Partitura tat-Tantum Ergo nru. 2 in Do Maġġuri dejjem bilfors jaqbel ma' dak li nsibu fil-partijiet l-oħra. Dan ta' Mro, Pullicino jagħti x'wieħed jifhem li, l-Antifona setgħet ġieli ndaqqet ukoll għall-akkumpanjament ta' orgni waħdu. Fl-istampa ta' hawn fuq tidher il-partitura għall-orgni tat-Tamtum Ergo nru 2 in Do Maġġuri. Dil-mużika miktuba bil-linka nstabet tiġri weħidha f'manuskritt qadim, flimkien ma' verżjoni ridotta ta' xi marċ maħżuż bil-lapis. It-tieni u l-aħħar parti ta' dal-artiklu ser tkun qed tidher fil-ħarġa tal-Annwal tal-Knisja l-Antika ta' San Ġiljan Ospidalier tas-sena d-dieħla. Fiha ser nagħti tagħrif qasir u ġeneriku tal-varji taqsimiet tagħha li minnha hija msensla dil-antifona attribwita lil Mro. Xi eżempji mużikali meħudin mill-istess xogħol ma jonqsux ukoll. I MIEM L-EWWEL PARTI H Diminuttiv ta' noti, jew noti mpenġijin b'irjushom żgħar.